rejauldu/bengali-wikipedia huggingface dataset:
ভারতে, জলপথ কর্তৃপক্ষের দ্বারা পরিচালিত/অধীনে মোট ১৪,৫০০ কিমি গুরুত্বপূর্ণ জলপথ আছে, যে গুলির প্রায় ৫৫% প্রাত্যহিক ব্যবহার হয়।  ভারতের জলপথগুলিতে জাহাজ, বার্জ বা দেশী মেশিনওয়ালা নৌকা দ্বারা বার্ষিক প্রায় ৪৪ মিলিয়ন টোন পণ্যসম্ভার একস্থান থেকে আরেক স্থানে আনা-নেওয়া করা হয়।  জাতীয় জলপথ ১  এলাহাবাদ–হলদিয়া জলপথ যা গঙ্গা–ভাগীরথী–হুগলি নদী দ্বারা সংযুক্ত। এর দৈর্ঘ্য মোট ১৬২০ কিলোমিটার; এবং এটি সরকারী ভাবে ১৯৮৬ সালে জাতীয় জলপথ ১ (NW-1) হিসেবে ঘোষিত।  জাতীয় জলপথ ২  সাদিয়া–ধুবড়ি, ব্রহ্মপুত্র নদে ৮৯১ কিমি দৈর্ঘ্যসম্পন্ন জলপথ; যা ১৯৮৮ সালে জাতীয় জলপথ ২ (NW-2) হিসেবে ঘোষিত।  জাতীয় জলপথ ৩  কোল্লাম–কোট্টপুরম জলপথ যা  পশ্চিম তট খাল, চম্পাকারা ও উদ্যোগমমণ্ডল খালে বিস্তৃত। এর দৈর্ঘ্য ২০৫ কিমি এটি ১৯৯৩ সালে জাতীয় জলপথ ৩ (NW-3) হিসেবে সরকারী মর্যাদা পায়।  জাতীয় জলপথ ৪  thumbnail|অন্ধ্রপ্রদেশের বাকিংঘাম খাল কাকিনাড়া–পোন্ডিচেরী জলপথ stretch of canals and Kaluvelly tank, Bhadrachalam–Rajahmundry stretch of River Godavari and Wazirabad–Vijayawada stretch of River Krishna। এই জলপথের দৈর্ঘ্য ১০৯৫ কিমি। এটি সরকারী ভাবে ২০০৮ সালে  জাতীয় জলপথ  ৪ (NW-4) হিসেবে ঘোষিত হয়।   জাতীয় জলপথ ৫   তালচর–ধমরা জলপথ গেঁওখালি–চারবাতিয়া দিয়ে সোজা পূর্ব উপকূলীয় খালের দিকে ও চারবাতিয়া–ধমরা মাতাই ও মহানদীর মহনার দ্বারা সংযুক্ত। এর মোট দৈর্ঘ্য ৬২০ কিমি এবং এটি ২০০৮ সালে জাতীয় জলপথ ৫ (NW-5) হিসেবে সরকারী নামে ঘোষিত হয়।  জাতীয় জলপথ ৬  Lakhipur-Bhanga stretch of 121 km of the Barak River is the 6th waterway. It will result in unified development of the waterways for shipping and navigation and transportation of cargo to the North Eastern Region particularly in the states of Assam, Nagaland, Mizoram, Manipur, Tripura and Arunachal Pradesh. It was accepted as National Waterway in January 2013 by Union Cabinet.Press Information Bureau Of India  তথ্যসূত্র  বহিঃসংযোগ  পিআইবি  জ বিষয়শ্রেণী:ভারতের ভূগোল
দ্য ট্রাম্প (ইংরেজি ভাষায়: The Tramp) হল ১৯১৫ সালে মুক্তিপ্রাপ্ত মার্কিন নির্বাক প্রণয়ধর্মী হাস্যরসাত্মক চলচ্চিত্র। এটি রচনা ও পরিচালনা করেছেন চার্লি চ্যাপলিন। এসানে স্টুডিওজ থেকে এটি চ্যাপলিনের ষষ্ঠ চলচ্চিত্র। এটি এসানের নাইলস, ক্যালিফোর্নিয়া স্টুডিও থেকে নির্মিত পঞ্চম ও শেষ চলচ্চিত্র। চ্যাপলিন দ্য ট্রাম্প চলচ্চিত্রের পূর্বেও দ্য ট্রাম্প চরিত্রে অভিনয় করেলেও এই চলচ্চিত্রটিই এই চরিত্রের ভিত রচনা করে দেয়, যা আজও জনপ্রিয়। এই চলচ্চিত্রে চ্যাপলিন প্রথমবারের মত তার স্ল্যাপস্টিক ঘরানা থেকে বেড়িয়ে আসেন, এবং দুঃখভারাক্রান্ত পরিণতি দিয়ে দেখাতে চান দ্য ট্রাম্প শুধু তার নিজের জন্যই নয় অন্যের জন্য ভাবেন। এতে চাষীর মেয়ে চরিত্রে অভিনয় করেন এডনা পারভায়েন্স এবং চাষী চরিত্রে অভিনয় করেন এর্নেস্ট ফান পেল্ট। স্টুডিওর বাইরের দৃশ্যসমূহ নাইলসের নিকটবর্তী একটি স্থানে ধারণ করা হয়।  কাহিনী সংক্ষেপ দ্য ট্রাম্প তার স্বপ্নের নায়িকাকে খুঁজে পায়। সে একটি পরিবারের খামারে কাজ করে। সে গুন্ডাদের হাত থেকে খামারটিকে রক্ষা করে। সবকিছু ভাল চলছিল, কিন্তু পরে আবিষ্কার করল তার স্বপ্নের নায়িকার অন্য আরেকজনের সাথে বিয়ে হওয়ার কথা রয়েছে। তাদের জীবনে সমস্যা না হতে চেয়ে সে এই বাড়ি থেকে বেড়িয়ে যায় এবং অজানার উদ্দেশ্যে পথ ধরে। তার নেচে নেচে পথ চলতে শুরু করে ও তার ছড়ি ঘুরাতে থাকে যেন পথে বেড়িয়ে সে অনেক খুশি এবং এই পথই তার ঠিকানা ও পথই তার বাসস্থান।  কুশীলব thumb|ডান|রাস্তায় দ্য ট্রাম্প।  চার্লি চ্যাপলিন - দ্য ট্রাম্প  এডনা পারভায়েন্স - চাষীর মেয়ে  লয়েড বেকন - চাষীর মেয়ের বাগদত্তা  লিও হোয়াইট - প্রথম চোর  বাড জেমিসন - দ্বিতীয় চোর  এর্নেস্ট ফান পেল্ট - চাষী  প্যাডি ম্যাকগুইয়ার - চাষীর সহকারী  বিলি আর্মস্ট্রং - মন্ত্রী  তথ্যসূত্র  বহিঃসংযোগ        বিষয়শ্রেণী:১৯১৫-এর চলচ্চিত্র বিষয়শ্রেণী:১৯১০-এর দশকের প্রণয়ধর্মী হাস্যরসাত্মক চলচ্চিত্র বিষয়শ্রেণী:১৯১০-এর দশকের স্বল্পদৈর্ঘ্য চলচ্চিত্র বিষয়শ্রেণী:এসানে স্টুডিওজের চলচ্চিত্র বিষয়শ্রেণী:চার্লি চ্যাপলিন পরিচালিত স্বল্পদৈর্ঘ্য চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:ইংরেজি ভাষার প্রণয়ধর্মী হাস্যরসাত্মক চলচ্চিত্র
অসিস কৌর (জন্ম: ২৬ সেপ্টেম্বর ১৯৮৮) একজন ভারতীয় নেপথ্য সঙ্গীতশিল্পী, যিনি ইন্ডিয়ান আইডল এবং আওয়াজ পাঞ্জাব ডি-এর মতো বিভিন্ন সঙ্গীত আপাতবাস্তব অনুষ্ঠানে অংশ নিয়েছিলেন। তিনি খুব অল্প বয়স থেকেই নেপথ্য সঙ্গীতশিল্পী হওয়ার জন্য ভাবতেন। তিনি তার বহুমুখী গান এবং শক্তিশালী কণ্ঠের জন্য পরিচিত। তিনি ৫ বছর বয়সে গুরবানী গাইতে শুরু করেছিলেন। তামানচে সিনেমায় "দিলদারা রিপ্রাইজ" দিয়ে বলিউডে পা রেখেছিলেন তিনি। তারপর থেকে তিনি কেশারীর "ভি মাহি", ড্রাইভের "মাখনা", "বান্দেয়া রে বান্দেয়া" এবং সিম্বা'র "তেরে বিন", "আখ লাদ জাভে", লাভযাত্রির " ছোগাড়া" এবং কাপুর অ্যান্ড সন্স থেকে "বলনা" সহ একাধিক বলিউড গানে বিভিন্ন সংগীতকারদের সাথে কাজ করেছেন।   প্রাথমিক জীবন  অসিস ১৯৮৮ সালের ২৬ সেপ্টেম্বর জন্মগ্রহণ করেন তিনি। অসিস ৫ বছর বয়সেরও কম সময়ে গান গাওয়া শুরু করেছিলেন। অসিসের বাবা তাকে গুরুবানী গাওয়ার জন্য চাপ দিতেন। তিনি নিজেই গুরবানী শিখেছিলেন এবং নিজের প্রথম প্রয়াসেই প্রশংসা অর্জন করেছিলেন। তিনি হরিয়ানার পানিপথ মডেল টাউনের বাল বিকাশ স্কুলের প্রাক্তন শিক্ষার্থী। তিনি তার এম.কম. পানিপথের এস.ডি. (পিজি) কলেজ থেকে সম্পন্ন করেছিলেন।  তিনি বড় হওয়ার সাথে সাথেই পেশাদারী হিসাবে গান গাওয়ার সিদ্ধান্ত নিয়েছিলেন। তিনি জলন্ধর থেকে ওস্তাদ পুরান শাহকোটির অধীনে প্রশিক্ষণ নিয়েছিলেন। তার গুরবানীর সংস্করণ ভারতে প্রকাশিত হয়েছিল এবং তিনি প্রচুর প্রশংসা অর্জন করেছিলেন। তিনি বিভিন্ন অনুষ্ঠানে গুরবানী গাইতে শুরু করেছিলেন। তার ভাইবোনরাও সক্রিয়ভাবে গুরবানী আবৃত্তিতে জড়িত ছিলেন। অসিস একটি পাঞ্জাবী আপাতবাস্তব অনুষ্ঠান আওয়াজ পাঞ্জাব ডি-তে অংশ নিয়েছিলেন, এরপরে তিনি মুম্বাই এসে বিভিন্ন সংগীত সুরকারের সাথে সাক্ষাৎ করেছিলেন।   পুরস্কার   বছর পুরস্কার গান চলচ্চিত্র শিরোনাম  ফলাফল সূত্র  ২০১৭  মিরচি মিউজিক অ্যাওয়ার্ড "বলনা" কাপুর এন্ড সন্স মিরচি মিউজিক অ্যাওয়ার্ড - বর্ষসেরা আসন্ন নারী কণ্ঠশিল্পী     "রাং রেজা" বেঈমান লাভ  ২০১৭ জি ইটিসি অ্যাওয়ার্ড বলনা কাপুর এন্ড সন্স সেরা আসন্ন নারী প্লেব্যাক গায়ক   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:হরিয়ানার সঙ্গীতশিল্পী
উত্তরের রহস্যময় হিমবাহ উদ্বর্তন হাইপোথিসিস (বা হিমবাহ উদ্বর্তন হাইপোথিসিস) অনুসারে,শেষ তুষারযুগে বিভিন্ন শীতসহিষ্ণু উদ্ভিদ এবং প্রাণী প্রজাতি (যেমন নরওয়ে স্প্রুস এবং নরওয়েজিয়ান লেমিংস) ইউরোপের আল্পসের উত্তরে বরফ-মুক্ত মাইক্রোরেফুজিয়াতে উপস্থিত ছিল বলে ধারণা করা হয়। অন্যদিকে সেই সময়ে এসকল উদ্ভিদ ও প্রানী প্রজাতির অনুপস্থিতি এবং ইউরোপের দক্ষিণাঞ্চলীয় রেফুজিয়া(ল্যাটিন শব্দ Refugiam থেকে যার অর্থ Place of Refuge) (দক্ষিণে রেফুজিয়া উদাহরণ) থেকে তুষারযুগ পরবর্তী অভিবাসন বিষয়ক বিকল্প আরেকটি হাইপোথিসিস রয়েছে। এই হাইপোথিসিসকে ট্যাবুলা রাসা হাইপোথিসিস বলা হয়। থাম্ব|আমাসালিক অঞ্চলে গ্রীনল্যান্ডের পূর্ব উপকূলে নুনাতাক পাহাড়। ১৫,০০০ ফুট উচ্চতা থেকে ছবিটি তোলা হয়েছে। জুলাই ১৯৯৬, মাইকেল হাফারক্যাম্প  অতীতে দীর্ঘ সময় ধরে, উদ্ভিদ এবং প্রাণী, কয়েকটি হিমবাহ এবং আন্তঃহিমবাহ পর্যায়ের মত বিভিন্ন জলবায়ু পরিবর্তন সহ্য করে আসছে। প্লাইস্টোসিন বরফযুগে যে প্রজাতিগুলি উচ্চ-অক্ষাংশ অঞ্চলে বাস করত তাদের কী ঘটেছিল তা নিয়ে দীর্ঘকাল ধরে বিতর্ক রয়েছে। সাধারণত দুটি প্রধান পরিস্থিতি বিবেচনা করা হয়। প্রথমত অনুমান করা হয়, তুষারাবৃত অঞ্চলগুলোতে সব প্রজাতি বিলুপ্ত হয়েছিলো এবং দক্ষিণে সীমান্তবর্তী রেফুজিয়াতে যারা বেচে ছিলো যারা তুষার যুগের পর খালি অঞ্চলগুলোতে স্থানান্তরিত হয়েছিলো(ট্যাবুলা রাসা হাইপোথিসিস)।আবার এমনও হতে পারে যে, উদ্ভিদ এবং প্রাণী প্রজাতি, বরফ শীটের প্রান্তে বিচ্ছিন্ন উত্তরাঞ্চলীয় কোনো বরফ-মুক্ত যায়গায় অথবা বরফ শীটের অভ্যন্তরে বরফ দ্বারা আবৃত উন্মুক্ত পর্বতগুলিতে দীর্ঘদিন যাবত টিকে ছিল(নুনাটাক হাইপোথিসিস)।  উত্তরাঞ্চলের শীতসহিষ্ণু প্রজাতির জন্য হিমবাহে বেঁচে থাকার হাইপোথিসিসটি বিশ্বাসযোগ্য(যদিও বিতর্কিত)এবং এটি উদ্ভিদ এবং প্রাণী উভয় প্রজাতির জন্য প্রযোজ্য। বিভিন্ন গবেষণামূলক তথ্য এই হাইপোথিসিকে সমর্থন করে। এক সাম্প্রতিক গবেষণায় দেখা গেছে যে বেশ কয়েকটি উত্তর অঞ্চলে (অক্ষাংশ> ৪৫° উ) স্বল্প মাত্রায় নাতিশীতোষ্ণ বনাঞ্চল, হিমবাহের পরে বা হোলিসিনের শুরুর দিকে বিদ্যমান ছিলো [উদাঃ উত্তর আমেরিকা, ইউরেশিয়া, আল্পস, স্ক্যান্ডিনেভিয়া]।McLachlan JS, Clark JS, Manos PS. 2005. Molecular indicators of tree migration capacity under rapid climate change. Ecology 86: 2088–2098.  সাম্প্রতিক বছরগুলিতে বেশ কয়েকটি গবেষণায় অতীতের রেফুজিয়ার অস্তিত্ব নির্ধারণের জন্য, তিনটি প্রধান শাখা থেকে প্রমাণ একত্রিত করা হয়েছে: জীবাশ্মের রেকর্ড, প্রজাতির বিতরণ মডেল এবং আণবিক / ফাইলোজোগ্রাফিক জরিপ। এইভাবে, সময় এবং কালের বিবর্তনে রেফুজিয়ার সকল তথ্য এবং প্রজাতিসমূহের জটিল পরিযাণের যাত্রাপথ সম্পর্কে বর্ণ্না করা সম্ভব।   আরও দেখুন   শেষ সর্বোচ্চ হিমবাহ রেফুজিয়া  রেফুজিয়াম (জনসংখ্যা জীববিজ্ঞান)  হিমবাহ রেফুজিয়াম   তথ্যসূত্র  বিষয়শ্রেণী:জলবায়ু পরিবর্তন বিষয়শ্রেণী:হিমবাহ বিষয়শ্রেণী:বরফ যুগ বিষয়শ্রেণী:অনুকল্প
সোলতান মসজিদ (সিরিলিক: Солтан мәчете; পূর্বে জিহানশা বায় মসজিদ, লাল মসজিদ, ওসমান মসজিদ, অষ্টম মসজিদ নামে পরিচিত ছিল, এছাড়াও সোলতান বা রুশ ভাষায় সোলতানভস্কায়া হিসেবে লেখা হয়ে থাকে) কাজানে, রাশিয়ার একটি মসজিদ।   ইতিহাস  এই মসজিদটি ১৮৬৮ সালে ব্যবসায়ী জিহানশা ওসমানভের অনুদানে নির্মিত হয়। এটি বুলগার-তাতারদের মধ্যযুগীয় স্থাপত্যরীতি ও "জাতীয় রোমান্স" শৈলীর সমন্বয়ে নির্মিত। মসজিদের একটি কক্ষ আছে ও এর সঙ্গে উপরতলা যুক্ত আছে। প্রবেশপথের উপরে তিনতলা বিশিষ্ট একটি মিনার অবস্থিত।  ১১ নভেম্বর, ১৯৩১ সালে সোভিয়েত সরকার এই মসজিদটি বন্ধ করে দেয়। ১৯৯০ সালে মিনারটি পুনঃস্থাপন করা হয় এবং ১৯৯৪ সালে মসজিদটি মুসল্লিদের কাছে ফিরিয়ে দেওয়া হয়।   গ্যালারি    আরও দেখুন  তাতারস্তানে ইসলাম রাশিয়ায় ইসলাম রাশিয়ার মসজিদের তালিকা ইউরোপের মসজিদের তালিকা সোলতান মসজিদ (সিঙ্গাপুরে)   সূত্র      বিষয়শ্রেণী:কাজানের মসজিদ বিষয়শ্রেণী:সোভিয়েত ইউনিয়নে বন্ধ মসজিদসমূহ বিষয়শ্রেণী:১৮৬০-এর দশকে সম্পন্ন মসজিদ বিষয়শ্রেণী:১৮৬৮-এ সম্পন্ন ধর্মীয় ভবন ও কাঠামো বিষয়শ্রেণী:তাতারস্তানের আঞ্চলিক গুরুত্বের সাংস্কৃতিক ঐতিহ্য স্মারক বিষয়শ্রেণী:রাশিয়ায় ইসলাম-বিরোধী মনোভাব
হেলেন চমন লাল (১৯১০ বা ১৯১২ - ২০০৩), যাঁর নাম কখনও কখনও হেলেন চমনলাল বানানে লেখা হয়, এবং হেলেন লাল নামেও পরিচিত, ছিলেন একজন ভারতীয় শিল্প ও অলঙ্কার সংগ্রাহক। ভারতীয়-হাঙ্গেরিয়ান শিল্পী অমৃতা শের-গিলের একটি চিত্রকর্মের বিষয়বস্তু ছিলেন তিনি।  হেলেন লাল চিকিৎসাশাস্ত্রে স্নাতক ডিগ্রি অর্জন করেন, যদিও তিনি কখনও অনুশীলন করেননি। ১৯৩৬ সালে, তিনি ভারতীয় রাজনীতিবিদ এবং কূটনীতিক দিওয়ান চমন লালকে বিয়ে করেন। তিনি তাঁর জীবনের শেষ বছরগুলি ইংল্যান্ডে কাটিয়েছেন।   প্রাথমিক জীবন এবং শিক্ষা  হেলেন চমন লাল, জন্মসূত্রে আলি খান, ১৯১০ সালে অথবা ১৯১২ সালে অমৃতসরে জন্মগ্রহণ করেন। তাঁর পিতা ছিলেন একজন অভিজাত পাঠান ও ব্যারিস্টার বদরুল ইসলাম আলি খান এবং তাঁর মা ছিলেন ব্রিটিশ মহিলা ভায়োলেট লাভ।Sundaram, pp. 214-215 তাঁর বোন ছিলেন লীলা সিক্রি, যিনি এস এম সিক্রিকে বিয়ে করেছিলেন। হেলেন লাল ১৯৩৪ সালে চিকিৎসাবিদ্যায় স্নাতক হন, যদিও কখনও চিকিৎসাবিদ্যায় চর্চা করেননি।   ব্যক্তিগত এবং পারিবারিক  বাম|থাম্ব| অমৃতা শের-গিলের আঁকা হেলেনের প্রতিকৃতি (জানুয়ারী ১৯৩৮) ১৯৩৬ সালে, তাঁর বাবার ইচ্ছার বিরুদ্ধে, হেলেন লাল ভারতীয় রাজনীতিবিদ এবং কূটনীতিক দিওয়ান চমন লালকে বিয়ে করেন।Dalmia, p. 97 তাঁরা মাশোবরায় থাকতেন এবং ১৯৩৯ সালে তাঁদের একটি পুত্র সন্তান হয়, যার নাম ছিল রাহুল। তিনি তাঁর মিনিয়েচার এবং গহনার সংগ্রহের জন্য পরিচিত ছিলেন। মিনিয়েচারের মধ্যে ছিল গুলেরের নৈনসুখের আঁকাঅগ্নিকুণ্ডের সামনে বিশ্রামরত বলবন্ত সিং।  ভারতীয়-হাঙ্গেরীয় শিল্পী অমৃতা শের-গিল তাঁর ঘনিষ্ঠ বন্ধু ছিলেন। ১৯৩৭ সালের নভেম্বরে লাহোরের ফালেত্তি'স হোটেলে অমৃতার একক প্রদর্শনীর পর, অমৃতা ১৯৩৮ সালের জানুয়ারিতে হেলেন লালদের সাথে হোটেলে অবস্থান করেন এবং প্রতিকৃতি আঁকেন। এর জন্য তিনি সাধারণত মাথাপিছু ৫০০ টাকা নিতেন।Sundaram, pp. 432–439Dalmia, pp.103–104 তিনি তাঁর বাবা-মাকে লিখেছিলেন যে লাহোরে, তিনি তাঁর বেশিরভাগ সময় লালদের সাথে কাটান যাঁরা "আমার [তার] প্রতি ভালো ব্যবহার করে" ছিলেন। তিনি হেলেনের একটি প্রতিকৃতি তৈরি শুরু করেছিলেন যার জন্য তিনি কোনও পারিশ্রমিক নিতে চাননি। ১৯৩৮ সালের জানুয়ারিতে লাহোরে প্রতিকৃতিটি সম্পূর্ণ হয়েছিল। অমৃতার ভাগ্নে ভিভান সুন্দরমের মতে, চিত্রকর্মটি কোথায় আছে তা জানা নেই।  ১৯৪১ সালের ডিসেম্বরে অমৃতা শের-গিল মারা গেলে, হেলেন লাল তাঁর পাশে ছিলেন।  পরে হেলেন তাঁর ছেলের কাছে থাকার জন্য ইংল্যান্ডে চলে যান, ছেলেটি তার স্ত্রীর থেকে আলাদা হয়ে গিয়েছিল। পরে তাঁর ছেলে ভারতে একটি বাড়িতে আগুনে পুড়ে মারা যায়, সম্ভবত তার জ্বলন্ত সিগারেটের কারণেই।   মৃত্যু  হেলেন লাল তাঁর শেষ বছরগুলি ইংল্যান্ডে কাটিয়েছেন। তিনি ২০০৩ সালে মারা যান।   তথ্যসূত্র    গ্রন্থপঞ্জি          বিষয়শ্রেণী:অমৃতসরের ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০০৩-এ মৃত্যু বিষয়শ্রেণী:১৯১০-এর দশকে জন্ম বিষয়শ্রেণী:অপর্যালোচিত অনুবাদসহ পাতা
দ্য স্টোরি অফ নাম্পু (, ) একটি ১৯৮৪ সালের থাই ড্রামা ফিল্ম যা ইউথানা মুকদাসানিতের পরিচালিত।  এটি একই নামের সুয়ান্নি সুখকণ্ঠের লেখা উপন্যাসের উপর ভিত্তি করে (থাই ভাষায়  নামে পরিচিত ) নির্মিত হয়েছে।  ছবিটি ৫৭তম একাডেমি পুরস্কার সেরা বিদেশী ভাষার চলচ্চিত্রের জন্য থাই নিবেদন হিসাবে নির্বাচিত হয়েছিল, কিন্তু মনোনীত হিসাবে গৃহীত হয়নি। Margaret Herrick Library, Academy of Motion Picture Arts and Sciences তথ্যসূত্র  বিষয়শ্রেণী:১৯৮৪-এর চলচ্চিত্র বিষয়শ্রেণী:থাই ভাষার চলচ্চিত্র বিষয়শ্রেণী:থাই নাট্য চলচ্চিত্র বিষয়শ্রেণী:১৯৮৪-এর নাট্য চলচ্চিত্র বিষয়শ্রেণী:থাই উপন্যাস ভিত্তিক চলচ্চিত্র
মাইজভান্ডারী গান মাইজভান্ডারী ধারার অনুসারীদের গাওয়া মরমী গান। এ ধারার প্রবর্তক গাউসুল আজম হযরত মাওলানা শাহ সুফি সৈয়দ আহমদ উল্লাহ মাইজভান্ডারী ও হযরত মাওলানা শাহ সুফি সৈয়দ গোলামুর রহমান বাবা ভান্ডারী।  ১৫০ বছরের ও আগে চট্টগ্রাম জেলার ফটিকছড়ি উপজেলায় এ ধারার উদ্ভব হয়। প্রবর্তনের পর শতাধিক ভক্ত কবি হাজারের ও বেশি গান রচনা করেছেন। রমেশ শীল, মাওলানা সৈয়দ আবদুল হাদী, মাওলানা বজলুল করিম মন্দাকিনী, মাওলানা সৈয়দ আব্দুল গনি, মাওলানা সৈয়দ আব্দুস সালাম ভুজপুরী, শাহজাদা সৈয়দ শফিউল বশর মাইজভান্ডারী, মাওলানা আব্দুল লতিফ শাহ চন্দনাইশী, মাওলানা আব্দুল মালেক শাহ কাঞ্চনপুরী,মাওলানা আবদুল্লাহ বাঞ্চারামপুরী, আমিনুল হক ধর্মপুরী, আবদুল গফুর হালী, মনমোহন দত্ত, মাহাবুব উল আলম  ইত্যাদি প্রমুখ মাইজভান্ডারী গান রচনা করে সুনাম অর্জন করেন।  ইতিহাস  মাইজভান্ডারী মরমী গানের উদ্ভব ঘটে উনিশ শতকের শেষের দিকে। ছৈয়দ আহমদ উল্লাহ মাইজভান্ডারী এই অঞ্চলে কাদেরিয়া তরিকার শাখা মাইজভান্ডারী তরিকার প্রতিষ্ঠা করলে এই তরিকার অন্যতম অপরিহার্য অংশ হিসেবে মাইজভান্ডারী গানের উদ্ভব ঘটে। পরবর্তী্রত সৈয়দ আব্দুল গণী (মকবুলে কাঞ্চনপরী) ও আব্দুল হাদী কাঞ্চনপুরীর লিখা মাইজভান্ডারী আদ্ধাত্তিক  সংগীতগুলো বহু খ্যাতি অর্জন করে।   তথ্যসূত্র   বিষয়শ্রেণী:পল্লীগীতি বিষয়শ্রেণী:সঙ্গীত বিষয়শ্রেণী:সঙ্গীতের ধারা বিষয়শ্রেণী:বাংলাদেশের সঙ্গীত বিষয়শ্রেণী:বাংলাদেশের লোকসংগীত বিষয়শ্রেণী:চট্টগ্রামের সংস্কৃতি
Makecat-bot  Makecat (আলাপ) ০২:৪১, ২ আগস্ট ২০১২ (ইউটিসি)  Please go ahead with 50 test edits with an edit rate of 3 edits (at most) per minute and on ns0 and ns14 only.  — তানভির • আলাপ • ০৭:১৪, ২ আগস্ট ২০১২ (ইউটিসি)   to run in article and category namespace only. — তানভির • আলাপ • ০৪:১৪, ২৪ অক্টোবর ২০১২ (ইউটিসি)  আলোচনা
রয়্যাল এনফিল্ড ছিল একটি ব্র্যান্ডের নাম যার অধীনে রেডডিচ, ওরচেস্টারশায়ার,  ইংল্যান্ডের দ্য এনফিল্ড সাইকেল কোম্পানি লিমিটেড, মোটরসাইকেল, বাইসাইকেল, লনমাওয়ার এবং স্থির ইঞ্জিন বিক্রি করত যা এটি তৈরি করে। এনফিল্ড সাইকেল কোম্পানিও "রয়্যাল" ছাড়া "এনফিল্ড" ব্র্যান্ড নাম ব্যবহার করেছে।  প্রথম রয়্যাল এনফিল্ড মোটরসাইকেলটি ১৯০১ সালে নির্মিত হয়েছিল। এনফিল্ড সাইকেল কোম্পানির রয়্যাল এনফিল্ড বুলেট ইতিহাসে সবচেয়ে দীর্ঘস্থায়ী মোটরসাইকেল ডিজাইন।  রয়্যাল এনফিল্ডের খুচরা যন্ত্রাংশ অপারেশন ১৯৬৭ সালে ভেলোসেটের কাছে বিক্রি করা হয়েছিল, যা ১৯৭১ সালের প্রথম দিকে তাদের বন্ধ না হওয়া পর্যন্ত তিন বছরের জন্য এই ব্যবস্থা থেকে উপকৃত হয়েছিল। এনফিল্ডের অবশিষ্ট মোটরসাইকেল ব্যবসা ১৯৬৭ সালে নর্টন ভিলিয়ার্সের অংশ হয়ে ওঠে এবং ব্যবসাটি শেষ পর্যন্ত ১৯৭৮ সালে বন্ধ হয়ে যায়।   ইতিহাস  জর্জ টাউনসেন্ড ১৮৫১ সালে রেডডিচে সেলাই সূঁচ তৈরির একটি ব্যবসা স্থাপন করেন। ১৮৮২ সালে তার ছেলে, যার নামও জর্জ, স্যাডল এবং কাঁটা সহ সাইকেল নির্মাতাদের জন্য উপাদান তৈরি করা শুরু করে। ১৮৮৬ সালের মধ্যে সম্পূর্ণ সাইকেলগুলি টাউনসেন্ড এবং ইকোসাইস নামে বিক্রি হতে থাকে। ১৮৯১ সালে এই ব্যবসায় আর্থিক পতন ঘটে।  আলবার্ট ইডি, বার্মিংহামের পেরি অ্যান্ড কো লিমিটেডের বিক্রয় ব্যবস্থাপক, কলম নির্মাতারা যারা চক্রের জন্য উপাদান সরবরাহ করতে শুরু করেছিল এবং ডি. রুজ অ্যান্ড কো- এর একজন প্রকৌশলী রবার্ট ওয়াকার স্মিথ,  টাউনসেন্ডের ব্যাঙ্কাররা ব্যবসা চালানোর জন্য বেছে নিয়েছিলেন। তারপর, ১৮৯২ সালে, ফার্মটি পুনরায় নিগমিত হয় এবং ইডি ম্যানুফ্যাকচারিং কোম্পানি লিমিটেড নামকরণ করা হয়; এটি বার্মিংহামের স্নো হিল ভিত্তিক ছিল।   পরবর্তীতে, ১৯০৭ সালে, তাদের নতুন ভাসমান এনফিল্ড অটোকার ব্যবসা থেকে গুরুতর ক্ষতির পর, ইডি ম্যানুফ্যাকচারিং এবং এর প্যাডেল-সাইকেল কম্পোনেন্ট ব্যবসা বার্মিংহাম স্মল আর্মস কোম্পানি (বিএসএ) দ্বারা শোষিত হয়।  বছর পর, বিএসএ চেয়ারম্যান শেয়ারহোল্ডারদের বলতেন যে অধিগ্রহণ "সাইকেল বিভাগের জন্য বিস্ময়কর কাজ করেছে"।  রেলি ১৯৫৭ সালে বিএসএ-এর সাইকেল আগ্রহ কেনার পরও ইডি একটি আলাদা পরিচয় ধরে রেখেছিল  রয়্যাল এনফিল্ড, ভারত ১৯৫৫ থেকে ১৯৫৯ সালের মধ্যে রয়্যাল এনফিল্ডগুলিকে লাল রঙে রঙ করা হয়েছিল এবং এগুলোকে মার্কিন যুক্তরাষ্ট্রে ইন্ডিয়ান মোটরসাইকেল হিসেবে মার্কেটিং করা হয়েছিল ব্রকহাউস কর্পোরেশনের মাধ্যমে, যারা ইন্ডিয়ান সেলস কর্পোরেশন (এবং এর ফলে ইন্ডিয়ান মোটরসাইকেল) নিয়ন্ত্রণ করছিল এবং ১৯৫৩ সালে স্প্রিংফিল্ড কারখানায় সমস্ত আমেরিকান ইন্ডিয়ান উৎপাদন বন্ধ করে দিয়েছিল। কিন্তু আমেরিকানরা এই ব্র্যান্ডের পরিবর্তন নিয়ে উত্সাহী ছিল না, এবং মার্কেটিং চুক্তিটি ১৯৬০ সালে শেষ হয়ে যায়। ১৯৬১ সাল থেকে, রয়্যাল এনফিল্ডগুলি তাদের নিজস্ব নামের অধীনে মার্কিন যুক্তরাষ্ট্রে উপলব্ধ ছিল। সবচেয়ে বড় এনফিল্ড 'ইন্ডিয়ান' ছিল ৭০০ সিসির টুইন মোটর যা 'চীফ' নামে পরিচিত, যা তার আমেরিকান পূর্বসূরিদের মতোই ছিল।Post 1953 Indian Motorcycle History - The Floyd Clymer Indian  Retrieved 2014-09-10 মন্তব্য  তথ্যসূত্র   বহিঃসংযোগ  বিষয়শ্রেণী:রয়্যাল এনফিল্ড মোটরস বিষয়শ্রেণী:যুক্তরাজ্যের বিলুপ্ত মোটরসাইকেল নির্মাতারা বিষয়শ্রেণী:যুক্তরাজ্যের সাইকেল নির্মাতারা বিষয়শ্রেণী:রেডডিচ ভিত্তিক কোম্পানি বিষয়শ্রেণী:১৮৯৮-এ প্রতিষ্ঠিত যানবাহন উৎপাদনকারী কোম্পানি বিষয়শ্রেণী:১৯৯৮-এ ইংল্যান্ডে প্রতিষ্ঠিত বিষয়শ্রেণী:১৯৭১-এ ইংল্যান্ডে বিলুপ্ত
চৌধুরী উসমান আলী () একজন পাকিস্তানি রাজনীতিবিদ, যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। তিনি পিএমএল(এন) ও পিটিআই—এই দুই দলের প্ল্যাটফর্মে একজন সিনিয়র রক্ষণশীল চিন্তাবিদ হিসেবে পরিচিত।   রাজনৈতিক জীবন  চৌধুরী উসমান আলী ২০২৪ সালের পাকিস্তানি সাধারণ নির্বাচনে এনএ-১৪২ সাহিওয়াল-২ আসন থেকে পাকিস্তান তেহরিক-ই-ইনসাফ (পিটিআই)-সমর্থিত স্বতন্ত্র প্রার্থী হিসেবে জাতীয় পরিষদের সদস্য নির্বাচিত হন। তিনি ১,০৭,৪৯৮ ভোট পান, যেখানে রানার-আপ পিএমএল(এন)-এর প্রার্থী মুহাম্মদ আশরাফ (সাহিওয়াল রাজনীতিবিদ) পান ৯৬,১২৬ ভোট।   তথ্যসূত্র   বিষয়শ্রেণী:পাকিস্তান তেহরিক-ই-ইনসাফ এমএনএ অসম্পূর্ণ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:জীবিত ব্যক্তি
thumb|এস এস সেভেন সিগনালিং সিস্টেম ৭ (Signaling System #7) বা এস এস সেভেন এক ধরনের সঙ্কেত ব্যবস্থা যা সারা দুনিয়ার ফিক্সড লাইন এবং সেলুলার টেলিযোগাযোগ নেটওয়ার্ককে (Telecommunication Network) সচল করার জন্য ব্যবহার করা হয়। এটি একধরনের প্যাকেট সুইচড টেলিফোন নেটওয়ার্ক (Packet Switched Telephone Network) ও বটে। এর দ্বারা টেলিযোগাযোগ উপাদান সমুহের নিয়ন্ত্রক তথ্য আদান প্রদান করে। এর উৎপত্তি ১৯৭৫ সালে। ১৯৮০ সাল হতে সারা দুনিয়া ব্যাপী একে গ্রহণ করা হয়।  প্রধানত আন্তর্জাতিক টেলিযোগাযোগ ইউনিয়ন (ITU-T) কর্তৃক এই প্রটোকল ডিজাইন করা হয়েছে। ITU-T রেকমেন্ডশন কিউ সিরিজে এই সম্পর্কিত বিস্তারিত বর্ণনা আছে। এর আরেক নাম সি ৭ । এই C7 এর বর্ণনা কিউ ৭০০ সিরিজ থেকে শুরু।   ইতিহাস    কার্যপ্রণালী  তথ্যসূত্র  বিষয়শ্রেণী:টেলিযোগাযোগ বিষয়শ্রেণী:টেলিফোনি বিষয়শ্রেণী:নেটওয়ার্ক প্রোটোকল
নাসির জাভেদ (জন্ম: ২১ জুন, ১৯৬৬) পাঞ্জাবের লাহোরে জন্মগ্রহণকারী ও পাকিস্তানি বংশোদ্ভূত মার্কিন ক্রিকেটার। মার্কিন যুক্তরাষ্ট্রের ক্রিকেট দলের অন্যতম সদস্য তিনি। দলে তিনি মূলতঃ বোলার হিসেবে দায়িত্ব পালন করেছেন। ডানহাতে ব্যাটিংয়ের পাশাপাশি লেগ ব্রেক গুগলি বলে পারদর্শীতা দেখিয়েছেন।   খেলোয়াড়ী জীবন  ১৯৮৪-৮৫ মৌসুমে লাহোর সিটি’র পক্ষে প্রথম-শ্রেণীর ক্রিকেটে অংশগ্রহণের মাধ্যমে খেলোয়াড়ী জীবনের সূত্রপাত ঘটে তার। এরপর ১৯৮৬-৮৭ মৌসুমে সার্ভিস ইন্ডাস্ট্রিজের পক্ষে খেলেন।Teams Nasir Javed played for পরবর্তীতে তিনি মার্কিন যুক্তরাষ্ট্রে অভিবাসিত হন। ১৯৯৮-৯৯ মৌসুমে জামাইকায় রেড স্ট্রিপ বোলে খেলেন। এরপর ২০০১ সালে কানাডা ও ২০০২ সালে আর্জেন্টিনায় অনুষ্ঠিত আইসিসি প্রতিযোগিতায় অংশ নেন। এছাড়াও, ২০০৪ সালে আইসিসি ছয়-জাতি চ্যালেঞ্জ প্রতিযোগিতায় খেলেন ও শিরোপা লাভে দলকে সহায়তা করেন। এরফলে মার্কিন দল ইংল্যান্ডে অনুষ্ঠিত ২০০৪ সালের আইসিসি চ্যাম্পিয়ন্স ট্রফিতে খেলার সুযোগ লাভ করে। মার্কিন দলের পক্ষে দ্বিতীয়বারের মতো একদিনের আন্তর্জাতিকে অংশ নেন। কিন্তু রোজ বোলে অনুষ্ঠিত খেলায় অস্ট্রেলিয়ার কাছে তার দল বিরাট ব্যবধানে পরাভূত হয়।One-Day International Matches played by Nasir Javed এরপর ২০০৫ সালের আইসিসি ট্রফিতেও মার্কিন দলের পক্ষে খেলেন।   তথ্যসূত্র    আরও দেখুন   মার্কিন যুক্তরাষ্ট্র জাতীয় ক্রিকেট দল   বহিঃসংযোগ  Cricinfo page on Nasir Javed CricketArchive page on Nasir Javed  বিষয়শ্রেণী:মার্কিন ক্রিকেটার বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের একদিনের আন্তর্জাতিক ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী বিষয়শ্রেণী:সার্ভিস ইন্ডাস্ট্রিজের ক্রিকেটার বিষয়শ্রেণী:লাহোর সিটি হোয়াইটসের ক্রিকেটার বিষয়শ্রেণী:লাহোর সিটির ক্রিকেটার বিষয়শ্রেণী:মার্কিন যুক্তরাষ্ট্র জাতীয় ক্রিকেট দলের কোচ বিষয়শ্রেণী:মার্কিন ক্রিকেট কোচ বিষয়শ্রেণী:পাকিস্তানি ক্রিকেট কোচ বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
বৈদ্যনাথ রাম ঝাড়খণ্ডের একজন ভারতীয় রাজনীতিবিদ এবং তিনি ভারতীয় জনতা পার্টির সদস্য ছিলেন। রাম লাতেহার জেলার লাতেহার আসন থেকে ঝাড়খণ্ড বিধানসভার সদস্য। My NetaRam stumped by BJP worker’s request at janata durbar, rebukes teacher for seeking transfer ২০১৯ সালের ১০ই নভেম্বর ঝাড়খণ্ড বিধানসভা নির্বাচনে প্রার্থী হিসাবে বিজেপি তাঁর নাম সরিয়ে দেওয়ার কারণে তিনি ঝাড়খণ্ড মুক্তি মোর্চা দলে যোগ দিয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মধ্যপ্রদেশ বিধানসভার সদস্য বিষয়শ্রেণী:ঝাড়খণ্ডের রাজনীতিবিদ বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঝাড়খণ্ড মুক্তি মোর্চার রাজনীতিবিদ বিষয়শ্রেণী:লাতেহার জেলার ব্যক্তি বিষয়শ্রেণী:ঝাড়খণ্ড বিধানসভার সদস্য ২০০৯-২০১৪ বিষয়শ্রেণী:ঝাড়খণ্ড বিধানসভার সদস্য ২০১৯-২০২৪
এলেনা গ্যাস্কেল (, ; জন্ম: ১৭ সেপ্টেম্বর ২০০১) হলেন একজন কানাডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।  গ্যাস্কেল কানাডার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন এলেনা গ্যাস্কেল ২০০১ সালের ১৭ই সেপ্টেম্বর তারিখে কানাডার ব্রিটিশ কলম্বিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন গ্যাস্কেল কানাডার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন। তিনি ফ্রিস্টাইল স্কিইংয়ে নারীদের বিগ এয়ার প্রতিযোগিতায় অন্তর্ভুক্ত থাকলেও প্রতিযোগিতাটিতে অংশগ্রহণ করেননি।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় নারী ফ্রিস্টাইল স্কিয়ার বিষয়শ্রেণী:কানাডার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর কানাডীয় নারী ক্রীড়াবিদ
ফ্রাঙ্কফুট পুস্তকমেলা একটি আন্তর্জাতিক পুস্তক ও প্রকাশনাসংক্রান্ত বাণিজ্য মেলা তথা প্রদর্শনী যা প্রতি বৎসর জার্মানীর ফ্রাঙ্কফুর্ট শহরে অনুষ্ঠিত হয়। এটা মূলত প্রদর্শনী যেখানে ক্রেতা-বিক্রেতার মধ্যে খুচরা বিকিকিনি হয় না, বরং লেখক, প্রকাশক এবং পুস্তক বিপণনকারীদের আন্তর্জাতিক সম্পর্কজালিকা তৈরীই এ পুস্তকমেলার প্রধান উদ্দেশ্য। ২০০৬ খৃস্টাব্দে শ্রাবণ প্রকাশনী-এর অংশগ্রহণের মধ্য দিয়ে এ মেলায় বাংলাদেশের আনুষ্ঠানিক অংশগ্রহণের সূচনা হয়। thumb|right|300px|ফ্রাঙ্কফুর্ট বইমেলায় বাংলাদেশের শ্রাবণ প্রকাশনীর স্টল, ২০০৭২০০৬ সালে ফ্রাঙ্কফুট বইমেলায় ভারত দ্বিতীয় বারের জন্য অতিথি দেশ নির্বাচিত হয়। ভারতই প্রথম দেশ হিসেবে এই মেলায় দুইবার অতিথি দেশ নির্বাচিত হয়। এই মেলার উদ্বোধনী ভাষণে মহাশ্বেতা দেবী রাজ কাপুরের বিখ্যাত চিত্রগীতি "মেরা জুতা হ্যায় জাপানি" থেকে পঙ্‌ক্তি উদ্ধৃত করে একটি আবেগময় ভাষণ দেন:সত্যই এটি এমন এক যুগ যেখানে ‘জুতা’টি (জুতো) জাপানি, ‘পাতলুন’টি (প্যান্ট) ‘ইংলিশস্তানি’ (ব্রিটিশ), ‘টোপি’টি (টুপি) ‘রুসি’ (রাশিয়ান), কিন্তু ‘দিল’... ‘দিল’টি (হৃদয়) সর্বদা ‘হিন্দুস্তানি’ (ভারতীয়)... আমার দেশ, ক্ষয়প্রাপ্ত, ছিন্নভিন্ন, গর্বিত, সুন্দর, উষ্ণ, আর্দ্র, শীতল, ধূলিধূসরিত, উজ্জ্বল ভারত। আমার দেশ।   তথ্যসূত্র   বিষয়শ্রেণী:আন্তর্জাতিক বাণিজ্য মেলা বিষয়শ্রেণী:পুস্তক বিষয়শ্রেণী:বইমেলা বিষয়শ্রেণী:জার্মানির বই মেলা বিষয়শ্রেণী:ফ্রাঙ্কফুর্টের সংস্কৃতি
ডান|থাম্ব| বেলজীয় মিনিমি এম২৪৯ হালকা মেশিনগান, ন্যাটো দেশগুলির মধ্যে সবচেয়ে বিস্তৃত আধুনিক ৫.৫৬ মিমি হালকা মেশিনগানগুলির মধ্যে একটি ডান|থাম্ব| ব্রেন হালকা মেশিনগান হালকা মেশিন গান (এলএমজি) হল একটি হালকা ওজনের মেশিন গান যা একজন পদাতিক কর্মী দ্বারা চালানোর জন্য নকশা করা হয়েছে, সহকারী সহ বা ছাড়াই, পদাতিক সহায়তার অস্ত্র হিসেবে। একই যুদ্ধ ইউনিটের অন্যান্য রাইফেলম্যানদের মতো একই ক্যালিবারের ফায়ারিং কার্তুজগুলিকে প্রায়শই স্কোয়াড স্বয়ংক্রিয় অস্ত্র হিসাবে উল্লেখ করা হয়।    আরো দেখুন    মাঝারি মেশিন গান  ভারী মেশিন গান  স্বয়ংক্রিয় রাইফেল  স্কোয়াড স্বয়ংক্রিয় অস্ত্র  সাধারণ উদ্দেশ্যের মেশিন গান  অ্যাসল্ট রাইফেল   তথ্যসূত্র   বিষয়শ্রেণী:ডেনীয় উদ্ভাবন বিষয়শ্রেণী:হালকা মেশিন গান